ศาลปกครองสั่งคุ้มครองชั่วคราวเปิดทางเชื่อม”เซ็นทรัล วิลเลจ” หนุนหุ้น CPN วิ่งเฉียด 4%
ศาลปกครองสั่งคุ้มครองชั่วคราวเปิดทางเชื่อม"เซ็นทรัล วิลเลจ" หนุนหุ้น CPN วิ่งเฉียด 4%
ศาลปกครองสั่งคุ้มครองชั่วคราวเปิดทางเชื่อม"เซ็นทรัล วิลเลจ" หนุนหุ้น CPN วิ่งเฉียด 4%
30 ส.ค. 2562

นายปรีชา เอกคุณากูล กรรมการผู้จัดการใหญ่และประธานเจ้าหน้าที่บริหาร บริษัท เซ็นทรัลพัฒนา จำกัด (มหาชน) หรือ CPN เปิดเผยว่า ศาลปกครองมีคำสั่งคุ้มครองชั่วคราวให้เปิดทางเชื่อมโครงการเซ็นทรัล วิลเลจ ส่งผลให้สามารถเปิดให้บริการได้ตามกำหนดในวันพรุ่งนี้ ตั้งแต่ 10.39-22.00 น.
“เรามุ่งหวังประโยชน์ทางเศรษฐกิจและการท่องเที่ยวของชาติเป็นสำคัญ”นายปรีชา กล่าว
ทั้งนี้ CPN ได้เตรียมพร้อมอำนวยความสะดวกให้กับลูกค้ากลุ่มแรกของเซ็นทรัล วิลเลจอย่างเต็มที่ ด้วยที่จอดรถที่รองรับรถยนต์ได้กว่า 1,500 คัน พร้อมเสริมมาตรการในการบรรเทาการจราจร โดยโครงการยังยืนยันได้รับอนุญาตจากหน่วยงานที่เกี่ยวข้องตามกฎหมายผังเมือง มีความปลอดภัยต่อการบิน ทั้งความสูง และไม่มีกิจกรรมใด ๆ ที่จะกระทบ หรือรบกวนการบิน เป็นไปตามมาตรฐานองค์การการบินพลเรือนระหว่างประเทศ (ICAO) ทุกประการ
ด้านราคาหุ้น CPN ล่าสุด ณ เวลา 15.23 น. อยู่ที่ระดับ 68 บาท ปรับตัวขึ้น 2.25 บาท หรือ 3.42% ด้วยมูลค่าการซื้อขาย 1.27 พันล้านบาท